
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧЕ УЙРӐМАХ СЫХЛАМАЛЛИ
ҪУТ ҪАНТАЛӐК ТЕРРИТОРИЙӖСЕМ ҪИНЧЕН" 
САККУННЕ ТАТА ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ҪУТ ҪАНТАЛӐКПА 
УСӐ КУРАССИ ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2026 ҫулхи нарӑс уйӑхӗн 19-мӗшӗнче
йышӑннӑ

1 статья 
Чӑваш Республикин "Чӑваш Республикинче уйрӑмах сыхламалли ҫут 
ҫанталӑк территорийӗсем ҫинчен" 1996 ҫулхи ака уйӑхӗн 15-мӗшӗнчи 
5 №-лӗ саккунне (Чӑваш Республикин Патшалӑх Канашӗн ведомоҫӗсем, 1996, 10 №; 2000, 37 №; 2003, 53 №; 2004, 61 №; 2006, 67 №; 2007, 74 №; 2008, 77 №; 2012, 92 № (I том); "Республика" хаҫат, 2012, юпа уйӑхӗн 
5-мӗшӗ; Чӑваш Республикин Саккунӗсен пуххи, 2013, 3 №; 2014, 5 №; 2015, 2 №; 2017, 4 №; "Республика" хаҫат, 2018, раштав уйӑхӗн 5-мӗшӗ; 2021, ака уйӑхӗн 30-мӗшӗ, чӳк уйӑхӗн 17-мӗшӗ; 2023, ҫу уйӑхӗн 31-мӗшӗ; 2024, ҫу уйӑхӗн 3-мӗшӗ, раштав уйӑхӗн 11-мӗшӗ) ҫакӑн пек улшӑнусем кӗртес:
1) ҫакӑн пек ҫырса 28.2 статья хушса хурас:
"28.2 статья. Уйрӑмах сыхламалли ҫут ҫанталӑк территорийӗсене сӗмсӗр (ютран куҫнӑ) ӳсен-тӑрансен хӑрушӑ тӗсӗсем сарӑлассинчен сыхласси 
1. Раҫҫей Федерацийӗн саккунӗсемпе килӗшӳллӗн Чӑваш Республикин территорийӗнче регион тата вырӑн пӗлтерӗшлӗ уйрӑмах сыхламалли ҫут ҫанталӑк территорийӗсенче сӗмсӗр (ютран куҫнӑ) ӳсен-тӑрансен хӑрушӑ тӗсӗсене сарӑлма парас мар тата ҫавнашкал ӳсен-тӑрансене пӗтерес тӗллевпе уйрӑмах сыхламалли ҫут ҫанталӑк территорийӗ ҫинчен калакан положенипе тата уйрӑмах сыхламалли ҫут ҫанталӑк территорийӗн тивӗҫлӗ категорийӗн уйрӑмах сыхламалли режимне палӑртакан ытти документсемпе палӑртнӑ уйрӑмах сыхламалли ҫут ҫанталӑк территорине уйрӑмах сыхламалли режима шута илсе федерацин ӗҫ тӑвакан влаҫӗн тавралӑх хутлӑхне сыхлас енӗпе ӗҫлекен органӗпе палӑртнӑ ҫавнашкал ӳсен-тӑрансене сарӑлма парас мар тата пӗтерес енӗпе мерӑсем йышӑнаҫҫӗ. 
2. Сӗмсӗр (ютран куҫнӑ) ӳсен-тӑрансен (вӗсене карантин объекчӗсем шутне кӗртмен тата вӗсен тӗлӗшпе регион тата вырӑн пӗлтерӗшлӗ уйрӑмах сыхламалли ҫут ҫанталӑк территорийӗсенче вӗсене тупса палӑртас, сарӑлма парас мар тата вӗсене пӗтерес енӗпе мерӑсем йышӑнмалла) хӑрушӑ тӗсӗсен переченьне Чӑваш Республикин Министрсен Кабинечӗн йышӑнӑвӗпе палӑртаҫҫӗ.";
2) 10 сыпӑкӑн ятне "ӳсен-тӑрансене," сӑмах хыҫҫӑн "кӑмпасене," сӑмах хушса хурас;
3) 30 статьян 1-мӗш пунктне "ӳсен-тӑрансене," сӑмах хыҫҫӑн "кӑмпасене," сӑмах хушса хурас.

2 статья
Чӑваш Республикин "Чӑваш Республикинче ҫут ҫанталӑкпа усӑ курасси ҫинчен" 1999 ҫулхи чӳк уйӑхӗн 10-мӗшӗнчи 17 №-лӗ саккунне (Чӑваш Республикин Патшалӑх Канашӗн ведомоҫӗсем, 1999, 32 №; 2002, 46 №; 2003, 53, 57 №-сем; 2004, 61 №; 2005, 65 №; 2006, 71 №; 2007, 73 №; 2008, 78 №; 2009, 80 №; 2010, 84, 86 №-сем; 2011, 90 №; 2012, 92 № (I том); "Республика" хаҫат, 2012, раштав уйӑхӗн 7-мӗшӗ; Чӑваш Республикин Саккунӗсен пуххи, 2013, 7, 12 №-сем; 2014, 5, 11 №-сем; 2015, 2 №; 2016, 3, 10 №-сем; 2017, 11 №; "Республика" хаҫат, 2018, ака уйӑхӗн 4-мӗшӗ, 
раштав уйӑхӗн 5-мӗшӗ; 2019, ҫу уйӑхӗн 15-мӗшӗ; 2020, пуш уйӑхӗн 
11-мӗшӗ, ҫӗртме уйӑхӗн 17-мӗшӗ, юпа уйӑхӗн 28-мӗшӗ; 2021, юпа уйӑхӗн 27-мӗшӗ; 2023, утӑ уйӑхӗн 19-мӗшӗ, юпа уйӑхӗн 4-мӗшӗ; 2024, нарӑс уйӑхӗн 21-мӗшӗ, раштав уйӑхӗн 11-мӗшӗ; 2025, юпа уйӑхӗн 1-мӗшӗ) ҫакӑн пек улшӑнусем кӗртес:
1) 10 статьян "д" пункчӗн вун тӑваттӑмӗш абзацӗ хӑйӗн вӑйне ҫухатнӑ тесе йышӑнас;
2) 111 статьян "д" пунктӗнче:
а) вуннӑмӗш абзацра "ӗҫмелли шывпа тивӗҫтерес" сӑмахсене "ӗҫмелли тата хуҫалӑхпа йӑлара усӑ курмалли шывпа тивӗҫтерес (малалла – ӗҫмелли шывпа тивӗҫтерес)" сӑмахсемпе улӑштарас;
ӑ) ҫирӗм виҫҫӗмӗш абзацра "ӗҫмелли тата хуҫалӑхпа йӑлара усӑ курмалли шывпа тивӗҫтерме (малалла – ӗҫмелли шывпа тивӗҫтерме)" сӑмахсене "ӗҫмелли шывпа тивӗҫтерме" сӑмахсемпе улӑштарас;
б) ҫирӗм тӑххӑрмӗш абзацра "нормативсенчен" сӑмаха "ҫухату нормативӗсенчен" сӑмахсемпе улӑштарас, "Чӑваш Республикин Министрсен Кабинечӗ" сӑмахсене "Раҫҫей Федерацийӗн Правительстви" сӑмахсемпе улӑштарас;
3) 48 статьяра:	
а) ятӗнче "ӳсен-тӑрансене" сӑмах хыҫҫӑн ", кӑмпасене" сӑмах хушса хурас;
ӑ) 1-мӗш пая "Ӳсен-тӑрансем," сӑмах хыҫҫӑн "кӑмпасем," сӑмах хушса хурас, "ӳсен-тӑрансем," сӑмах хыҫҫӑн "кӑмпасем," сӑмах хушса хурас;
б) 2-мӗш пая "ӳсен-тӑрансем," сӑмах хыҫҫӑн "кӑмпасем," сӑмах хушса хурас, "ӳсен-тӑрансен," сӑмах хыҫҫӑн "кӑмпасен," сӑмах хушса хурас;
в) 3-мӗш пайра "ӳсен-тӑрансем," сӑмах хыҫҫӑн "кӑмпасем," сӑмах хушса хурас, "тата Чӑваш Республикин саккунӗсемпе" сӑмахсене кӑларса пӑрахас.

3 статья
1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ положенисемсӗр пуҫне, ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Ҫак Саккунӑн 1 статйин 2-мӗш тата 3-мӗш пункчӗсем тата 2 статйин 3-мӗш пункчӗ 2026 ҫулхи авӑн уйӑхӗн 1-мӗшӗнчен пуҫласа вӑя кӗреҫҫӗ.

	Чӑваш Республикин
Пуҫлӑхӗ
	
О. Николаев



Шупашкар хули
2026 ҫулхи нарӑс уйӑхӗн 20-мӗшӗ

